**УТВЪРЖДАВАМ:**

**КРУМ МИЛЕВ**

**ЗА КМЕТ НА ОБЩИНА ДУПНИЦА**

 / Съгл. Заповед № РД 04 -1173 от 20.08.2021 г.
на кмета на Община Дупница/

**ПОЛИТИКА ЗА ЗАЩИТА НА ЛИЧНИТЕ ДАННИ В ОБЩИНА ДУПНИЦА**

 Тази политика за поверителност определя как Община Дупница събира, съхранява и използва информация за Вас, когато използвате или взаимодействате с уебсайта на общината, https://www.dupnitsa.bg (нашият уебсайт) и къде по друг начин получаваме или събираме информация за Вас.

***Съдържание:***

* Резюме
* Информация за нас
* Данни, които събираме, когато посещавате нашия уебсайт
* Данни, които събираме, когато се свържете с нас
* Данни, които събираме, когато взаимодействате с нашия уебсайт
* Получатели и категории получатели на личните данни
* Колко дълго ще съхраняваме данните Ви
* Как опазваме Вашите данни
* Вашите права във връзка с Вашите данни
* Промени в нашата Декларация за поверителност
* Защита данните на децата

**РЕЗЮМЕ**

Този раздел обобщава как получаваме, съхраняваме и използваме информация за Вас. Тя е предназначена само за общ преглед и трябва да се чете във връзка със съответните пълни раздели на тази Политика за защита на личните данни.

* Администратор на данни – Община Дупница, гр. Дупница, пл. „Свобода“ № 1, Web site : [www.dupnitsa.bg](https://www.dupnitsa.bg/)
* Длъжностно лице по защита на данните – Мирослава Александрова, телефон: 0701/ 5 92 36, електронна поща: maleksandrova@dupnitsa.bg
* Как събираме или получаваме информация за Вас:
	+ когато ни я предоставите (например, като се свържете с нас чрез имейл или форма за контакт, като заявите административна услуга по електронен път);
* Информация, която събираме: имена, ЕГН, (личен номер на чужденец), постоянен адрес/адрес за кореспонденция, телефонен номер, данни за връзка (адрес на електронна поща), данни от документ за самоличност (тези данни не се съхраняват от Община Дупница, но чрез тях се извършва проверка за валидност на съответния документ и се проверява самоличността на съответното лице); данни за пълномощник (ако лицето се представлява от пълномощник) и за неговото пълномощно.
* Как използваме данните Ви: Използваме информацията, предоставена от Вас за предоставяне на поисканата от Вас административна услуга.
* Разкриване на Вашата информация на трети страни: само доколкото е необходимо за дейността и задълженията на общинския съвет, кметът и общинската администрация в община Дупница.
* Продаваме ли информацията Ви на трети лица – Не
* Колко дълго ще запазим информацията Ви: за не повече от необходимото, като вземем предвид всички правни задължения, които имаме. За конкретни периоди на запазване във връзка с определена информация, която събираме от Вас, моля, вижте раздела, озаглавен „Колко дълго ще пазим данните Ви“.
* Как осигуряваме защита на Вашата информация: използване на подходящи технически и организационни мерки; контрол на достъпа – само оторизирани лица имат право на достъп до системите; използване на силни пароли; използване на двуфакторна автентикация, където това е приложимо; използване единствено на криптирана комуникация с информационните системи; използване на хостинг доставчик, чиито операции са в съответствие с изискванията на Регламента; Вътрешни правила за мерките за защита на личните данни в общинската администрация в община Дупница; унищожаване на документи на хартия, в случай, че е отпаднала нуждата от тяхното съхранение (доколкото се изпползват документи на хартия, свързани с обработката и съхраняването на лични данни във връзка с работата на интернет сайта и предоставяните чрез него услуги и информация); определяне на периода за съхранение на данни.
* Използване на „бисквитки“: използваме „бисквитки“ за събиране и анализиране на информация като например Facebook Pixel, Google Analytics. Информацията, до която имаме достъп, не е персонализирана и не може да ви идентифицира.
* Прехвърлянето на Вашата информация извън Европейското икономическо пространство (ЕИП): стремим се да не прехвърляме данни извън ЕИП. При определени обстоятелства, в зависимост от политиките на доставчиците, може Вашата информация да бъде прехвърлена извън Европейското икономическо пространство (напр. Facebook Pixel, Google Analytics). Ако това се случи, гарантираме наличието на подходящи гаранции, напр. третите страни, които използваме, които предават информацията Ви извън Европейското икономическо пространство, са се самоопределили като съвместими с Регламента.
* Използване на автоматизирано вземане на решения и профилиране: ние не използваме автоматизирано вземане на решения и/или профилиране,
* Вашите права във връзка с Вашите данни:

– да имате достъп до информацията си и да получавате информация за нейната употреба;

– да коригирате и / или допълните своята информация;

– да изтриете информацията си;

– да ограничите използването на Вашата информация;

– да получавате информацията си в преносим формат;

– да възразявате срещу използването на Вашата информация;

– да оттеглите Вашето съгласие за използването на Вашата информация;

– да подадете жалба до надзорен орган.

* Чувствителни лични данни: личните данни посочени в Регламент (ЕС) 2016/679 и Закон за защита на личните данни не се разкриват без съгласието на субекта на данните. Други чувствителни данни не събираме. Моля, не изпращайте други чувствителни лични данни за Вас към нас.

**ИНФОРМАЦИЯ ЗА НАС**

Администратор на данни е Община Дупница. Можете да се свържете с администратора на данни, като ни пишете на следния адрес: гр. Дупница, пл. „Свобода“ № 1 или изпратите имейл до admin\_dupnitsa@dupnitsa.bg

Длъжностно лице по защита на данните – Мирослава Александрова, телефон: 070/ 5 92 36, електронна поща: maleksandrova@dupnitsa.bg

Ако имате някакви въпроси относно тази Политика за поверителност, моля, свържете се с длъжностното лице по защита на данните.

**ДАННИ, КОИТО СЪБИРАМЕ, КОГАТО СЕ СВЪРЖЕТЕ С НАС**

Заявления, искания и други документи

Когато попълвате искания, заявления, подавате жалби или други документи, ние обработваме Вашите лични данни според формуляра необходими за спазване на законовите задължения на общинската администрация.

Електронна поща

Когато ни изпращате имейл, ние събираме Вашия имейл адрес и всяка друга информация, която предоставяте в този имейл (като Вашето име, телефонен номер и друга информация, предоставена от вас).

Цел на обработването: за да отговорим на изисканото от Вас.

Правно основание за обработка: нашите законни интереси (член 6, параграф 1, буква е) от Общия регламент за защита на данните).

**ДАННИ, КОИТО СЪБИРАМЕ, КОГАТО ВЗАИМОДЕЙСТВАТЕ С НАШИЯ УЕБСАЙТ**

Имате право на възражение срещу обработването на данните Ви по смисъла на чл.21, пар.1 от Регламента.

**ПОЛУЧАТЕЛИ И КАТЕГОРИИ ПОЛУЧАТЕЛИ НА ЛИЧНИТЕ ДАННИ**

Ние разкриваме Вашата информация на други трети страни при определени обстоятелства, както е посочено по-долу.

Разкриване и използване на Вашата информация по правни причини

Ако подозираме, че е имало престъпно или потенциално престъпно поведение, при определени обстоятелства ще трябва да се свържем с подходящ орган, като например полицията. Това може да се случи например, ако подозираме наличието на измама или престъпление в кибернетичното пространство или ако получим заплахи или злонамерени комуникации към нас или към трети страни.

По принцип ще трябва да обработим информацията Ви само за тази цел, ако сте били замесени или засегнати от подобен инцидент по някакъв начин.

Правно основание за обработка: нашите законни интереси (член 6, параграф 1, буква е от общия регламент за защита на данните).

Законни интереси: предотвратяване на престъпления или предполагаеми престъпни дейности (като измами).

Във връзка с правен или потенциален съдебен спор или производство

Mоже да се наложи да използваме Вашите данни, ако участваме в спор с Вас или трета страна, например, за разрешаване на спора или като част от каквото и да е медиация, арбитраж или съдебно решение или подобен процес.

Правно основание за обработката: нашите законни интереси (член 6, параграф 1, буква е от Общия регламент за защита на данните).

Законни интереси: разрешаване на спорове и потенциални спорове.

Ние ще използваме и обработваме Вашата информация, за да спазим правните си задължения. Например, може да се наложи да разкрием информацията Ви по съдебен ред при извършвана проверка от надлежен контролен орган.

Правно основание за обработката: спазване на законово задължение (член 6, параграф 1, буква в от Общия регламент за защита на данните).

Законово задължение: законови задължения за разкриване на информация, която е част от законите на Република България.

**КОЛКО ДЪЛГО ЩЕ СЪХРАНЯВАМЕ ДАННИТЕ ВИ**

Този раздел определя колко дълго ще запазим информацията Ви. Посочваме конкретни периоди на съхранение, когато е възможно. Когато това не е възможно, излагаме критериите, които използваме за определяне на периода на задържане.

Срокове

- Съхраняваме информация за сървърните ни дневници за 6 месеца.

- Информацията за:

- Кореспонденция и запитвания: когато направите запитване или кореспондирате с нас по някаква причина, независимо дали по електронна поща или чрез различните форми за контакт, ще запазим информацията Ви толкова дълго, колкото е необходимо, за да отговорим на Вашето запитване и след това за 5 години, след което ще изтрием Вашата информация.

- Данните ви като граждански активист или доброволец – при възражение от Ваша страна на основание чл.21, пар.1 от Регламента прекратяваме обработването, освен ако не се докаже, че съществуват убедителни законови основания за обработването, които имат предимство пред Вашите права, интереси и свободи, или за установяването, упражняването или защитата на правни претенции.

Критерии за определяне на периодите на задържане:

При всички други обстоятелства ние ще запазим информацията Ви за не повече от необходимото, като вземем предвид следното:

* цел (и) и използване на Вашата информация както сега, така и в бъдеще (например дали е необходимо да продължим да съхраняваме тази информация, за да продължим да изпълняваме задълженията си по договор с Вас или да се свързваме с Вас в бъдеще);
* дали имаме някакво правно задължение да продължаваме да обработваме Вашата информация (като всякакви задължения за съхранение на данни, наложени от съответния закон или нормативен акт);
* дали имаме правно основание да продължим да обработваме Вашата информация (например Вашето съгласие);
* колко ценна е Вашата информация (както сега, така и в бъдеще);
* всички съответни приети практики за това колко дълго трябва да се запази информацията;
* нивата на риска от продължаване съхраняването на информацията;
* всякакви относими обстоятелства (като естеството и състоянието на отношенията ни с Вас).

**КАК ОПАЗВАМЕ ВАШИТЕ ДАННИ**

В информационната инфраструктура на община Дупниця се използват следните технически и организационни мерки за защита на данните:

* Контрол на достъпа – само оторизирани лица имат право на достъп до системите
* Използване на силни пароли
* Използване на двуфакторна автентикация, където това е приложимо
* Използване единствено на криптирана комуникация с информационните системи
* Използване на хостинг доставчик, чиито операции са в съответствие с изискванията на Регламента
* Унищожаване на документи на хартия, в случай, че е отпаднала нуждата от тяхното съхранение (доколкото се изпползват документи на хартия, свързани с обработката и съхраняването на лични данни във връзка с работата на интернет сайта и предоставяните чрез него услуги и информация);
* Определяне на възможно най-кратък срок за съхранение на данни, съгласно предходния раздел.

**ВАШИТЕ ПРАВА ВЪВ ВРЪЗКА С ВАШИТЕ ДАННИ**

Имате следните права във връзка с Вашата информация, които можете да упражнявате, като изпратите имейл на: maleksandrova@dupnitsa.bg

* да поискате **достъп** до Вашите данни и информация, свързана с използването и обработката на Вашите данни. Предоставянето на достъп до данните е безплатно, но си запазваме правото да наложим административна такса, в случай на повторяемост или прекомерност на исканията;
* да поискате **корекция или допълване** на Вашите данни;
* да поискате **изтриване (правото „да бъдеш забравен”)**. Вие имате правото да поискате от нас изтриване на свързаните с Вас лични данни, а ние имаме задължението да ги изтрием без ненужно забавяне, когато е налице някое от посочените по-долу основания:
* личните данни повече не са необходими за целите, за които са били събрани или обработвани по друг начин;
* Вие оттеглите своето съгласие, върху което се основава обработването на данните и няма друго правно основание за обработването;
* Вие възразите срещу обработването на свързаните с Вас лични данни, включително за целите на директния маркетинг и няма законни основания за обработването, които да имат преимущество;
* личните данни са били обработвани незаконосъобразно;
* личните данни трябва да бъдат изтрити с цел спазването на правно задължение по правото на ЕС или правото на държава членка, което се прилага спрямо нас;
* личните данни са били събрани във връзка с предлагането на услуги на информационното общество.

Община Дупница не е длъжна да изтрие личните данни, ако ги съхранява и обработва:

* за упражняване на правото на свобода на изразяването и правото на информация;
* за спазване на правно задължение, което изисква обработване, предвидено в правото на ЕС или правото на държавата членка, което се прилага спрямо Администратора или за изпълнението на задача от обществен интерес или при упражняването на официални правомощия, които са му предоставени;
* по причини от обществен интерес в областта на общественото здраве;
* за целите на архивирането в обществен интерес, за научни или исторически изследвания или за статистически цели;
* за установяването, упражняването или защитата на правни претенции.

Можете да:

* поискате да ограничим използването на Вашите данни при следните обстоятелства: ако възразите срещу обработването основано на легитимния ни интерес, ще ограничим обработването на данните,докато се чака резултатът от проверката дали законните ни основания имат преимущество пред Вашите интереси; ако претендирате, че Вашите данни са неточни, трябва да ограничим обработването в очакване на резултат от проверката на точността на личните данни; ако обработването е неправомерно, можете да не искате изтриването на личните Ви данни и вместо това да изискате ограничаване на използването им
	+ да **получавате данните**, които сте ни предоставили в структуриран, често използван и машинно четим формат (например csv файл) и **правото да прехвърлите тази информация** на друг администратор на данни (включително администратор на данни от трети страни);
	+ да **възразявате** срещу обработването на Вашата информация за определени цели. Право да възразите срещу обработването въз основа на легитимен интерес: Имате право да възразите срещу обработването на Вашите лични данни, извършвано въз основа на легитимния ни интерес. Община Дупница няма да продължи да обработва личните Ви данни, освен ако не се докаже, че съществуват убедителни правни основания за това, които имат предимство пред интересите и правата Ви или поради съдебни искове.

* да **оттеглите Вашето съгласие** за използването на Вашата информация по всяко време, когато разчитаме на Вашето съгласие,за да използваме или обработваме тази информация. Моля, имайте предвид, че при оттегляне на Вашето съгласие, това няма да засегне законосъобразността на използването и обработката на Вашите данни въз основа на Вашето съгласие преди момента, в който сте оттеглили съгласието си.

В съответствие с член 77 от общия регламент за защита на данните Вие също имате **право да подадете жалба** до надзорен орган.

**Надзорен орган**

Комисия за защита на личните данни

Адрес: София 1592, бул. „Проф. Цветан Лазаров” № 2,

тел.: (02) 02/91-53-518

Email: kzld@cpdp.bg

Уеб сайт: [www.cpdp.bg](http://www.cpdp.bg/)

Когато поискате достъп до Вашата информация, ние сме задължени по закон да използваме всички разумни мерки, за да удостоверим самоличността Ви, преди да го направим. Тези мерки са предназначени да защитят Вашата информация и да намалят риска от измами с идентичност, кражба на самоличност или общ неоторизиран достъп до Вашата информация.

Как потвърждаваме самоличността Ви: когато разполагаме с подходяща информация за Вас, ние ще се опитаме да потвърдим самоличността Ви чрез тази информация.Ако не е възможно да Ви идентифицираме от такава информация или ако нямаме достатъчно информация за Вас, може да изискаме оригинални или заверени копия на определена документация, за да можем да потвърдим самоличността Ви, преди да можем да Ви предоставим достъп до Вашата информация.

В 30-дневен срок ще се произнесем по Вашето искане за упражняване на което и да е право.

**ПРОМЕНИ В НАШАТА ПОЛИТИКА ЗА ПОВЕРИТЕЛНОСТ**

Понякога актуализираме и изменяме нашата политика за поверителност.

Незначителни промени в нашата политика за поверителност:

Когато правим незначителни промени в Политиката ни за поверителност, ние ще я актуализираме с нова дата на влизане в сила. Обработката на Вашата информация ще се ръководи от практиките, посочени в тази нова версия на Политиката за поверителност считано от датата на влизане в сила.

Големи промени в нашата Политика за поверителност или целите, за които обработваме Вашата информация:

Когато правим значителни промени в нашата Политика за поверителност, или се опитваме да използваме Вашата информация за нова цел или за друга цел, различна от тази, за която първоначално сме я събрали, ние ще Ви уведомим по електронната поща (където е възможно) или като публикуваме известие на нашия уебсайт.

Ние ще Ви предоставим информацията за въпросната промяна и целта и всяка друга подходяща информация, преди да използваме Вашата информация за тази нова цел.

Винаги, когато се изисква, ще получим Вашето предварително съгласие, преди да използваме Вашата информация за цел, която е различна от целите, за които първоначално сме я събрали.

**ЗАЩИТА ДАННИТЕ НА ДЕЦАТА**

Насърчаваме родителите и настойниците да упражняват надзор върху дейността на всички лица на възраст под 18 години при използването на интернет.

Тази Политика за поверителност влиза в сила от 25.08.2021 год.